Circenīša Ziemassvētki

Circenīša Ziemassvētki () letoniar Gabon kantarik ezanunenetakoa da. Raimonds Paulsek moldatu zuen 1980an, Aspazijaren izen bereko poeman oinarrituta.

 Historia 
Aspazijak 1900 eta 1904 artean idatzi zuen Circenīša Ziemassvētki poema, eta 1904ko Dvēseles krēsla bildumaren baitan argitaratu zuen. Poema hau, bilduma osoa bezala, egilearentzat garai zail batean sortu zen, bere senar Rainis Viatkako gobernazioan erbesteratuta zegoenean.

1980an, ia 80 urte geroago, Aspazijaren beste lau poemekin batera, Raimonds Paulsek hautatu zuen Emil Darzins musika eskolako abesbatzarentzako abesti sorta bat moldatzerakoan. 1980ko amaieran, lehen aldiz eman zen Letoniako telebistan, Ielūdz Raimonds Pauls saioan. 1981ean, Aspazijaren poemetan oinarritutako abesti sorta osoa, abesbatza berak interpretatua, Melodia diskoetxeak kaleratu zuen R. Pauls, Aspazija — Dziesmas Bērniem diskoan.

Circenīša Ziemassvētki abestiak ospe handia lortu zuen Ilgais ceļš kāpās telefilmeari esker, garai berean Rigako Zinema Estudioan filmatu zena. Filmaren jatorrizko bertsioan, Lilita Ozoliņa aktore nagusiak abestu zuen letonieraz, eta errusierazko bikoizketan, berriz, Valentina Talyzinak. Ondoren, Dzeguzīte haur abesbatzak, Cosmos taldeak (2005) eta Linda Leen abeslariak (2009) interpretatu dute.

2018an, 33. postuan sailkatu zen garai guztietako letoniar abesti onenen artean.

 Erreferentziak 

 Kanpo estekak 

Kategoria:1980ko abestiak
Kategoria:Letoniako abestiak
Kategoria:Letonierazko abestiak
Kategoria:Gabon kantak
Kategoria:Animaliei buruzko abestiak
Kategoria:Raimonds Paulsen konposizioak